Foto: KUN.UZ O‘zbekiston Tashqi ishlar vazirligi delegatsiyasi Shanxay hamkorlik tashkilotiga a’zo davlatlar Milliy koordinatorlari kengashining navbatdagi majlisida ishtirok etadi. Bu haqda TIV axborot xizmati xabar bergan. Tadbir 2018 yil 30 yanvar kuni Pekin shahrida (Xitoy) o‘z ishini boshlaydi. Uchrashuv doirasida ShHT Davlat rahbarlari kengashining bo‘lajak majlisiga tayyorgalik ko‘rish jarayoni muhokama qilinishi kutilmoqda. Shuningdek, tashkilot kun tartibidagi boshqa qator mavzularni ko‘rib chiqish rejalashtirilgan.